  Майя Бывальцева Ӝог эмъюрттэт сётонъя 20 выль автомобильёс басьтоз Удмуртия 2016-тӥ ар пумозь. Вить машинаосты ёрос эмъяськонниослы сётыку, со сярысь вераз элькунлэн тӧроез Александр Соловьёв. Соос Михаил Гуцериевлэн ӟечен юрттэтъя фондэз чотын басьтэмын. «Тазалыкез утёнын шугъяськонъёс сярысь верасько ваньмыз. Трос ӝожтӥськонъёс, трос урод мылкыдъёс. Ваньмызлы кулэ, Удмуртиын эмъюрттэт котькуд адямилы матынгес мед луоз шуыса. Санитар автомашинаосын паркез выльдон — тазалыкез утён удысъя одӥгез валче ужмы. Со понна вань луонлыкъёсты кутӥськомы. Кылем арын толсуре ӟечен юрттэтъя «САФМАР» фонд чотын элькунысь ёрос эмъяськонниосы вить машина сётэмын вал. 2016-тӥ арын толшоре элькунысь нылпи эмъяськонние кык реанимобиль вуиз. Та нимысьтыз машинаос Удмуртилэн коньдэтэз чотын басьтэмын», — вераз Александр Соловьёв. Выль автомобильёслэсь усьтонъёссэс сётӥзы Можгаысь, Вавожысь, Дэбесысь, Камбаркаысь но Шарканысь ёрос эмъяськонниослэн валтӥсь эмчиоссылы. Ӝоген элькун коньдэт чотын машинаосты басьтыны торгъёс ялозы. Озьы 2016-тӥ ар пумозь автопарке ӝог эмъюрттэт сётонъя 100 машинаос вуозы. Удмуртилэн тӧроез фондлэн кивалтӥсьёсызлы, солэн ужоскето муртэзлы, «Белкамнефть» огазеяськонлэн кивалтӥсезлы Юрий Фёдоровлы юрттэмзы понна тау кариз. Тегъёс: Экономикаифинансы Тазалык Авто Удмуртия Тазалыкезутёнъяминистерство АлександрСоловьёв ӝогэмъюрттэтсётон  